**Ռոուզ Էլեանոր Արբետնոտ Լեսլի** (անգլ.՝ Rose Eleanor Arbuthnot-Leslie, փետրվարի 9, 1987(1987-02-09), Աբերդին, Միացյալ Թագավորություն), բրիտանացի դերասանուհի։

Կենսագրություն
--------------

Ծնվել է 1987 թվականի փետրվարի 9-ին, Աբերդինում (Շոտլանդիա)։ Ծնվելու պահից սկսած ստացել է Ռոուզ Էլեանոր Արբուտնոտ Լեսլի անունը։

Լեսլին մեծացել է Լիկլիհեդում գտնվող XV դարի կառուցված ամրոցում, նա եղել է Սեբաստիան Արբետնոտի և Կանդիդի Մերի Լեսլի հինգ երեխաներից երրորդը։

Դա գալիս է հինավուրց Շոտլանդիայի Լեսլի կլանից, որն աշխարհին տվել է ռազմական, քաղաքական և հասարակական գործիչներ։ Ու ոչ միայն Շոտլանդիային, այլ նաև Ռուսաստանին։ Լեսլիի ընտանիքին է պատկանում նաև Աբերդին կոմսության XII դարի Ուորտհիլ ամրոցը։

Լեսլին հետագայում սովորել է Ռեյնի դպրոցում, այնուհետև սովորել է նաև «Միլֆիդի» մասնավոր դպրոցում։

2005-ից-2008 թվականներին Լեսլին երեք տարի վերապատրաստվել է հեղինակավոր Լոնդոնյան թատերական ակադեմիայում, որն էլ ավարտելուց հետո ստացել է արվեստի բակալավրի դիպլոմ։

Լեսլին իր դեբյուտը կինոյում նշել է 2008 թվականին «Անհաջողություններ արտասահմանում» հեռուստատեսային ֆիլմում։

Լեսլին եղել է Շոտլանդական հայտնի BAFTA-յի հաղթող, 2009 թվականին նկարահանված «Նոր քաղաք» հեռուստատեսային ֆիլմում իր դերի համար։

2010 թվականին խաղացել է «Բեդլամ» (Bedlam) պիեսում, որը բեմադրվել է Լոնդոնի հայտնի Գլոբուս թատրոնում։

Իր կարիերայի հաջորդ փուլը եղել է այն, որ նա նկարահանվել է «Դաունտոնների աբբայություն» բրիտանական հայտնի հեռուստասերիալում, որտեղ նա խաղացել է Գվենի դերը (2010)։

2012 թվականին նկարահանվել է «Հիմա ճիշտ ժամանակն է» ֆիլմում, որտեղ գլխավոր դերերը խաղում էին Դակոտա Ֆաննինգը և Ջերեմի Իրվին։

2014 թվականին ստացել է վհուկի դեր ռեժիսոր Այսներ Բրեկի «Վհուկների վերջին որսորդը» ֆիլմում։ Լեսլիի գործընկերները նկարահանման հրապարակում դառնում են Վին Դիզելը և Մայքլ Քեյնը։

Ֆիլմագրություն
--------------

| Տարի | Հայերեն անվանում | Բնօրինակ անվանում | Դեր |
| --- | --- | --- | --- |
| 2008 | Անհաջողություններ արտասահմանում | Banged Up Abroad | Քիմ |
| 2009 | Նոր քաղաք | New Town | Ռիան |
| 2010 | Դաունտոնների աբբայություն | Downton Abbey | Գվեն Դոուսոն |
| 2011 | Անցյալի հանցագործություններ | Case Histories | Լորա Վայր |
| 2012 | Վերա | Vera | Լենա Հոլգեյթ |
| 2012 | Հիմա ճիշտ ժամանակն է | Now Is Good | Ֆիոնա |
| 2012-2015 | Գահերի խաղ | Game of Thrones | Իգրիթ |
| 2014 | Մեղրամիս | Honeymoon | Բիա |
| 2014 | Բլանդինգսի ամրոց | Blandings | Նիագրա Դոնալդսոն |
| 2014 | Ուտոպիա | Utopia | երիտասարդ Միլներ |
| 2014 | Մեծ հրդեհ | The Great Fire | Սառա |
| 2015 | Լյուտեր | Luther | Էմմա Ջոնս |
| 2015 | Վհուկների վերջին որսորդը | The Last Witch Hunter | Հլոյա |
| 2016 | Դրախտից եկած նամակ | Sticky Notes | Աֆինա |

Պարգևներ և նոմինացիաներ
-----------------------

| Պարգևներ և նոմինացիաներ |
| --- |
| Տարի | Պարգև | Ֆիլմ կամ սերիալ | Արդյունք | Նշումներ |
| 2009 | BAFTAScotland | Նոր քաղաք | Հաղթանակ |  |
| 2014 | ԱՄՆ-ի կինոդերասանների գիլդիայի մրցանակ | Գահերի խաղ | Առաջադրված
 |  |
|

Արտաքին հղումներ
----------------

* Լեսլի Ռոուզը (անգլ.) *Internet Movie Database* կայքում

Ծանոթագրություններ
------------------

1. 1 2  *Lundy D. R.* The Peerage
2. ↑
3. ↑  "Downton Abbey maid Rose Leslie grew up a Scottish castle Lady". Արխիվացված է the original 2013 թ․ մարտի 17-ին. Retrieved 2013 թ․ մարտի 12.
4. ↑  "Awards and Nominations". Արխիվացված է the original 2012 թ․ հոկտեմբերի 29-ին. Retrieved 2013 թ․ ապրիլի 1. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Первая ведьма Джона Сноу